stanford-oval/wikipedia huggingface dataset:
עופר ארז (רופא)

אין תמונה חופשית
עופר ארז (נולד ב-1966) הוא רופא ישראלי, מנהל מרפאות החוץ למיילדות וגינקולוגיה במרכז הרפואי האוניברסיטאי סורוקה. רופא מומחה בגינקולוגיה ומיילדות.
ארז משמש כפרופסור מן המניין בפקולטה למדעי הבריאות באוניברסיטת בן-גוריון בנגב ובאוניברסיטת המדינה של ויין בארצות הברית.
ביוגרפיה > דרכו האקדמית

בשנים 1989–1995 למד לתואר דוקטור לרפואה באוניברסיטת בן-גוריון בנגב. את מחקר התזה עשה בהנחיית פרופסור רבקה כרמי ומרים כץ. ב-1994 השתתף בתוכנית חילופי סטודנטים ולמד באוניברסיטת מסצ'וסטס.
את שנת הסטאז' עשה ארז בבית החולים קפלן, בשנים 1997-1996, ואת ההתמחות שלו עשה במחלקת נשים ויולדות ב' בבית החולים סורוקה בשנים 1997–2005. שנתיים משנות ההתמחות שלו שימש ארז כמתמחה הראשי מטעם חטיבת גינקולוגיה ומיילדות בבית החולים.
ביוגרפיה > קריירה אקדמית

ארז מכהן כפרופסור מן המניין באוניברסיטת בן-גוריון בנגב ובאוניברסיטת המדינה של ויין בדטרויט.
פרסם בעיתונות הרפואית מעל ל-250 מאמרים ומחקרים, סקירות ותיאורי מקרה. ארז ערך 10 פרקים בספרים שונים במיילדות וגינקולוגיה.
ביוגרפיה > קריירה רפואית

משנת 2005 ועד שנת 2009 עבד כרופא בכיר במחלקת נשים ויולדות ב׳ בבית החולים סורוקה. בשנים אלה יצא ארז להתמחות-על ברפואת האם והעובר, אותה סיים בהצלחה בשנת 2009. את התמחות-העל עשה ארז בבית החולים של מסצ׳וסטס, והקשרים שרקם בתקופה זו הובילו למעורבות פעילה של ארז במחקרים רפואיים בין-לאומיים.
בין השנים 2016-2009 שימש כאחראי על היחידה להריון בסיכון גבוה במחלקת נשים ויולדות ב׳ בבית החולים סורוקה.
במקביל, בשנת 2013 מונה למנהל היחידה לניהול סיכונים בבית החולים סורוקה. תפקיד זה מקנה חברות קבועה בוועדת ההתמחות ובוועדת הדם של בית החולים. בתפקיד זה כיהן ארז עד עזיבתו את בית החולים בשנת 2021.
בין השנים 2021-2016 שימש כמנהל מחלקת יולדות ד' וכאחראי אשפוז יום מיילדותי בבית החולים סורוקה.
בשנים 2022-2021 שימש כמנהל מערך הנשים והיולדות במרכז הרפואי העמק, וסיים תפקידו לאחר שנה בלבד.
משנת 2023 חזר לבית החולים סורוקה עת מונה לתפקידו כמנהל מרפאות החוץ של חטיבת הנשים והיולדות. שם מפעיל ארז מרפאה להריון בר-סיכון גבוה ומרפאת פוריות.
הערות שוליים

↑  תחומי העיסוק, באתר של פרופ׳ עופר ארז
↑  מינוי חדש: פרופ' עפר ארז מנהל המחלקה לנשים וליולדות במרכז הרפואי העמק, באתר עמקניוז, ‏27.10.2021
↑  מרפאות החוץ למיילדות וגינקולוגיה, באתר המרכז הרפואי סורוקה
| --- | --- |
בקרת זהויות :  NLI: 987007402826405171  ORCID: 0000-0002-2213-8129  ResearcherID: F-1466-2012  VIAF: 2780156677156033770009   WorldCat (עם VIAF): 2780156677156033770009 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עופר ארז (רופא)".
עמית בובוביץ'

| --- | --- |
אין תמונה חופשית
 לידה:  28 באוקטובר 1999 (בן 25) 
 מידע כללי
 מדינה:  ישראל ישראל
 ספורט
 ענף ספורט:  ג'ודו
 משקל:  עד 66 ק"ג
 מועדון:  מועדון הג'ודו של שוקי קואז
 מאמן:  שוקי קואז
 
עמית בובוביץ' (נולד ב-28 באוקטובר 1999) הוא ג'ודוקא ישראלי המתחרה בקטגוריית המשקל של עד 66 ק"ג.
קריירת ג'ודו

בובוביץ' מתאמן החל מגיל 4 במועדון הג'ודו של שוקי קואז.
קריירת ג'ודו > 2021

באליפות אירופה שנערכה בליסבון שבפורטוגל הפסיד בסיבוב הראשון לאורחן ספרוב מאזרבייג'ן.
הערות שוליים

↑  הכירו את עמית בובוביץ', התקווה האולימפית הבאה של רעננה, באתר mynetraanana, ‏2017-05-07
↑  אסי ממן, ‏כבוד: פרימו זכתה בארד באליפות אירופה בג'ודו, באתר ONE‏, 16 באפריל 2021
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עמית בובוביץ'".
100 (סדרת טלוויזיה)

| --- | --- |

 מבוסס על:  הספר "המאה"
 סוגה:  הרפתקאות אפוקליפסה ופוסט-אפוקליפסה מדע בדיוני
 יוצרים:  ג׳ייסון רוטנברג
 בימוי:  ג'ייסון רוטנברג 
 שחקנים:  אלייזה טיילור מרי אבג'רופולוס בוב מורלי  כריסטופר לרקין דבון בוסטיק אלישה דבנאם-קארי הנרי איאן קיוזיק לינדזי מורגן ריצ'רד הרמון זאק מגוון טסיה טלס שאנון קוק פייג' טורקו תומאס מקדונל 
 פסקול:  און פרנקפורט  מארק דאוור  ליז פייר
 ארץ מקור:  ארצות הברית
 שפות:  אנגלית
 מספר עונות:  7
 מספר פרקים:  100
 הפקה
 מפיקים בפועל:  ג׳ייסון רוטנברג   לזלי מורגנשטיין   מאט מילר   ג׳ינה ג׳ירולמו   בהרת נלורי
 חברת הפקה:  Alloy Entertaiment   CBS Television Studios   Warner bros. Television
 הפצה:  האחים וורנר טלוויזיה 
 עורכים:  ברברה ג׳רארד מאט ברבר  לווין ה. וו  האנטר מ. ויה
 אתר צילומים:  ונקובר, קולומביה הבריטית, קנדה
 צלמים:  Philip Linzey 
 מוזיקה:  Tree Adams, אוון פרנקפורט, ליז פייר 
 אורך פרק:  42 דקות
 שידור
 רשת שידור:  The CW
 רשת שידור בישראל:  נטפליקס
 תקופת שידור מקורית:  19 במרץ 2014 – 30 בספטמבר 2020
 קישורים חיצוניים
 אתר רשמי
 דף התוכנית ב-IMDb
 
100 (באנגלית: The 100) היא סדרת דרמה ומדע בדיוני אמריקאית, ששודרה בשנים 2014–2020. יוצר הסדרה הוא ג'ייסון רוטנברג (אנ') והיא מבוססת באופן רופף על סדרת ספרים בעלת שם זהה מאת קאס מורגן (אנ').
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | דירוג | ממוצע צופים (במיליונים) |
| --- | --- | --- | --- | --- | --- | --- | --- |
|  | 1 | 13 | 13 | 19 במרץ 2014 | 11 ביוני 2014 | 150 | 2.59 |
|  | 2 | 16 | 16 | 22 באוקטובר 2014 | 11 במרץ 2015 | 157 | 2.46 |
|  | 3 | 16 | 16 | 21 בינואר 2016 | 19 במאי 2016 | 165 | 1.94 |
|  | 4 | 13 | 13 | 1 בפברואר 2017 | 24 במאי 2017 | 158 | 1.47 |
|  | 5 | 13 | 13 | 24 באפריל 2018 | 7 באוגוסט 2018 | 182 | 1.61 |
|  | 6 | 13 | 13 | 30 באפריל 2019 | 6 באוגוסט 2019 | 165 | 1.30 |
|  | 7 | 16 | 16 | 20 במאי 2020 | 30 בספטמבר 2020 | — | — |
עלילה

העלילה מתרחשת 97 שנים לאחר שמלחמה גרעינית השמידה כמעט לחלוטין את החיים על פני כדור הארץ. הניצולים הם תושבי 12 תחנות חלל שהיו במסלול היקפי סביב כדור הארץ בזמן המלחמה. התחנות התאחדו לתחנה אחת גדולה בשם "התיבה", שבה חיים כ-2,400 בני אדם.
בתיבה מתגוררים תושבים שהיו שייכים בעבר למדינות בריטניה, ארצות הברית, אוסטרליה, קנדה, סין, יפן, הודו, רוסיה, ונצואלה, צרפת, ברזיל ואוגנדה. המשאבים בתחנה מוגבלים, ולפיכך כל פשע, ללא תלות בטבעו וברמת חומרתו, גורר אחריו עונש מוות ("ריחוף"), וזאת למעט אם לנאשם טרם מלאו 18 שנים. במקרה זה הוא נשאר במעצר עד לבגרותו. לאחר שהתברר כי כשל קריטי במערכת ייצור החמצן של התיבה מחייב דילול אוכלוסייה מיידי. מאה עבריינים צעירים נשלחים אל פני כדור הארץ בניסיון אחרון לבדוק האם בכל זאת ניתן להתקיים על פני הכוכב. הצעירים מגיעים לכוכב יפה שאותו ראו רק מן החלל. הם נאבקים בסכנות בטבע ובמאבקים בינם לבין עצמם. במהרה הם מגלים כי למעשה לא כל אוכלוסיית בני האדם הושמדה, וכי בכדור הארץ קהילות נוספות של ניצולים אך לא כולם היו בעד ההתחברות לאנשי השמיים, דבר שהוביל למלחמה.
עלילה > עונה 1

במשך 97 השנים האחרונות שרידי האנשים האחרונים חיים בתחנת חלל מאוחדת המכונה "התיבה" לאחר שמלחמה גרעינית השמידה את כדור הארץ.
בעקבות תקלה טכנית שמצריכה דילול אוכלוסייה ב"תיבה", 100 עבריינים צעירים נשלחים לאדמה במטרה לבדוק האם היא ראויה למחיית בני אדם שוב, ביניהם האחים היחידים בספינה: בלאמי ואוקטביה בלייק, קלארק גריפין, בתה של הרופאה הראשית בתיבה אבי גריפין ובנו של מפקד התחנה, וולס ג׳האה.
העבריינים הצעירים מתמקמים על הקרקע ומהר מאוד מפתחים חילוקי דעות ויריבויות, מערכות חוקים ומטרות שונות משלהם.
מכונאית צעירה בשם רייבן רייאס, יורדת לכדור הארץ כדי לברר על מצב הישרדותם של המאה על הקרקע לאחר שניתק הקשר איתם. בדרכם להר בו נמצאת האספקה שלהם ("מאונט וות׳ר") קלארק, אוקטביה, גספר, מונטי ופין טועים בדרך ופונים לאזור לא מוכר ומבינים שהם לא לבד. על האדמה חיים "אדמנים" – לוחמי שבטים פרימיטיביים שמגלים עוינות כלפי המאה לאחר שפלשו לשטחם. "קוצרים" – קבוצה נוספת של אנשי האדמה שהפכו לקניבלים על ידי אנשי ההר, ואנשי ההרים – אנשי ההרים המתגוררים במאונט וותר, צאצאים של האנשים שנעלו את עצמם שם בזמן המלחמה הגרעינית.
לאחר מספר חיכוכים, מנהיגי ה-100 ומנהיגי שבט היערות מנסים לחתור להסכמה ורגיעה בין הצדדים, ניסיון שלבסוף לא צולח וגורר את שני הצדדים למלחמה. בסיומה חבורת המאה מנצחת ושורפת 300 ארציים בעודם חיים. העונה הראשונה מסתיימת כש-48 מתוך המאה נחטפים על ידי אנשים שזהותם לא ידועה. רייבן נשארת במחנה של ה-100 עקב הפציעה שנגרמה עם מרפי, ואנשי התיבה הנותרים בחלל יורדים לכדור הארץ.
עלילה > עונה 2

בתחילת העונה מתגלה ש-48 הנערים נחטפו על ידי אנשי ההר. מנהל ההר, הנשיא וואלאס, מציע להם להישאר בהר, שבו יש אוכל רב. רוב הנערים מסתנוורים מהאוכל ומהפינוקים, אך קלארק לא מאמינה לכך ומנסה לברוח. במקביל, פין, בלאמי, מרפי וחבריו מחפשים אחרי קלארק ושאר חבריהם. פין מאבד את עשתונותיו במהלך חיפוש בכפר אדמנים והורג 18 אדמנים. פין מת (עקב נקמה של האדמנים), קלארק הורגת אותו ולא האדמנים מכיוון שלא רצתה שיענו אותו. קלארק וחבריה מגלים שאנשי ההר לא יכולים לצאת מההר בגלל הקרינה, אנשי ההר מעבירים דם מאנשי היערות כטיפול נגד קרינה מכיוון שגופם לא הסתגל להתמודד עם הקרינה שנותרה על פני כדור הארץ. ושהם עושים ניסויים באדמנים. הם מגלים חדר ובו כלובים עם מאות אדמנים כלואים ומפחדים להיות הבאים בתור. לאחר שגספר תרם דם למאיה, חברתו שמצא בהר וותר, נתגלה כי הדם של הנערים יעיל יותר מאשר הדם של האדמנים. בדיקות רפואיות מראות כי מח העצם של הנערים יאפשר לאנשי ההרים לשרוד מחוץ להר, ולכן אנשי ההר מתחילים לקחת את מח העצם של הצעירים. בינתיים, תושבי התיבה הנותרים נחתו בתחנות שונות על פני כדור הארץ ומתחילים ברית עם אנשי ההר להצלת שתי הקבוצות הכלואות בהר וותר. אנשי התיבה מקימים מחנה במקום בו נחתו וקוראים לו"מחנה ג׳אהא" בהנהגת מרקוס קיין. קלארק מוצאת את המפקדת של האדמנים, לקסה, וביחד הן מנסות להוציא את אנשיהן מההר. במקביל, מנסה ג׳אהא למצוא את "עיר האורות", עליה שמע סיפורים שזאת עיר בה לא מרגישים כאב המקבלת אליה את כל מי שמצליח למצוא אותה. הוא, ג'ון מרפי ועוד יוצאים לחפש את העיר. בנוסף בסוף העונה כשמגיע רגע האמת אנשי היערות בוגדים באנשי השמיים, וקלארק, מונטי ובלאמי שבתוך הר וותר משחררים קרינה לתוך ההר והעונה מסתיימת בטבח של אלפי אנשי ההר להצלת אנשי השמיים. בסוף העונה מראים שג׳אהא ומרפי מוצאים את האי של בקה ששם מתגלה א.ל.י ומציעה לג׳אהא הצעה.
עלילה > עונה 3

בעונה השלישית ג׳אהא חוזר מ"עיר האורות" עם אויב טכנולוגי שנקראת א.ל.י. במהלך העונה מגלים שעיר האורות היא רק אשליה ואם בולעים שבב זה מפתח לעיר בה אין שם כאב. ג׳אהא חוזר לארקדיה במטרה לגרום לכולם לקחת את המפתח (השבב) ולעבור לעיר האורות. "המפתח" גורם לאנשים שלקחו אותו לשכוח מהכאב הנפשי ואף גורם להעלמת כאב פיזי, אך הוא גם גורם לשכוח הרבה יותר מרק כאב, כמו לקיחת זכרונות ובחירות מידי האנשים על ידי א.ל.י. ג׳אהא בתחילה משכנע אנשים לקחת את השבב כדי להיפטר מהכאב ואנשים שלא הסכימו לקחת הוא כפה עליהם לקחת אם לא ימותו. במהלך העונה דמויות מרכזיות לקחו כמו (רייבן, ג׳ספר, אבי, קיין, ועוד.) במקביל שמו של מחנה ג׳אהה שונה לארקדיה, ונתון לניהול חדש כאשר פייק, מורה הישרדותם של ה-100 בתיבה, מתחיל מרד נגד ההנהלה, הוא נבחר כמפקד ומתחיל במלחמה עם אנשי היערות. קיין, אוקטביה, אבי ועוד מעטים לא מסכימים עם הנהגתו החדשה ומצד שני בלאמי מצטרף אליו, הם חושבים שהאדמנים הם אויב וגורמים למותם של כ-300 אדמנים שבאו במטרה לעזור להגן על המחנה "ארקדיה". מה שפוגע עוד יותר ביחסים השבריריים שלהם עם אנשי האדמה. (דמותו של בלאמי מקבלת תפנית רעה). לינקולן שהיה גם נגד הדעה שלו, נורה על ידי פייק מכיוון שפייק איים שיפגע באנשיו של לינקולן. במהלך העונה אנו מקבלים תפנית מעניינת על לקסה, מפקדת אנשי העצים. היא חוטפת את קלארק לפוליס ולאחר זמן מה הן מתאהבות. לקסה רצתה לעזור לאנשיה של קלארק והיו רבים מאנשי העצים שיפקפקו בה, טיטוס רצה לירות בקלארק עקב בחירותיה של לקסה, אך לבסוף לקסה מקבלת את הכדור. לקסה מתה ומגלים שבצווארה יש בינה מלאכותית שנוצרה על ידי בקה פרנקו, ממציאת א.ל.י, רואים שכדור הארץ הושמד על ידי א.ל.י, תוכנה שבקה המציאה שנועדה לשפר את חיי האנשות. היא שיגרה טילים לכדור הארץ עקב אוכלוסיית יתר בכדור הארץ. רגע לפני שתחנת החלל בה בקה הייתה מתפוצצת עקב מה שבקה עשתה, היא יורדת בטיל קטן (פולאריס) לעבר כדור הארץ. שם היא מוצאת אנשים ועוזרת להם. בסוף העונה, קלארק מכבה את א.ל.י. אך לא לפני שא.ל.י אומרת לה שהעולם עומד להיהרס בפעם השנייה ושנשאר להם שישה חודשים לחיות עקב קרינה שהחלה כבר לדלוף.
עלילה > עונה 4

קלארק וחבריה מגלים שנשארו להם רק 6 חודשים להתכונן לסוף העולם. בתחילה, הם חושבים לתקן את התיבה או אפילו לחזור לחלל, אך זמנם הולך ומתקצר, בהמשך ג׳אהא בעזרת מונטי מוצא בונקר שיכול להכיל רק 1200 אנשים. 13 השבטים מחליטים להילחם כדי להחליט למי שייך הבונקר, מכל שבט נבחר לוחם אחד והם נלחמים למוות, המנצח מקבל את הבונקר לשבט שלו, אך אנשי השמיים משתלטים על הבונקר לפי שהתחרות מסתיימת ללא ידיעה שאוקטביה ניצחה לאחר שהרגה את לונה, משבט הסירות. בהמשך הבונקר נפתח על ידי בלאמי ואוקטביה מחליטה שלכל השבטים יש מקום בבונקר ולכן ל"אנשי השמיים" יש מקום רק ל-100 אנשים בבונקר. במקביל, קלארק, רייבן, מרפי, אמורי ועוד נמצאים במעבדה ומחפשים דרכים לשרוד, גם אם זה נוגד את ערכיהם.(קלארק הופכת ל"דם לילה") לאחר השגת הבונקר הם עוזבים אך רייבן מחליטה להישאר ולחזור לחלל (היא חושבת שהיא הולכת למות). לאחר שהיא נלחמת על חייה, קלארק, בלאמי, מונטי, הרפר, מרפי, אמורי ואקו חוזרים להציל אותה. מכיוון שאין להם זמן לחזור אל הבונקר בגלל "פריימפייה" (גל אש וקרינה שישמיד את כדור הארץ) שעומד להגיע, הם מחליטים לחזור אל החלל. קלארק מתנדבת ללכת לעמוד החשמל שממנו אפשר לכוון את האוויר בתיבה (הם צריכים אוויר ברגע שיגיעו לחלל). מכיוון שקלארק איננה מצליחה לחזור בזמן החברים עוזבים בלעדיה בלית ברירה והיא נשארת לבדה במעבדה. העונה מסתיימת שמראים ש-6 שנים חלפו, ומגלים שיש לקלארק ילדת "דם לילה" בשם מאדי שחייה איתה והעונה מסתיימת שחללית אחרת מגיעה לכדור הארץ וממנה יוצאים אסירים המשתלטים על כדור הארץ.
עלילה > עונה 5

6 שנים חלפו ועדיין לא שמעו מן החברים שבחלל או החברים שבבונקר. מגלים שקלארק שרדה את "האש הקדמונית" וחייה עם מאדי באזור היחיד שלא נפגע מפריימפייה. העמק הרדוד. עם בואם של האסירים מהספינה הם רוצים להשתלט על העמק, ולאחר שהם עוזרים לאחרים לצאת מהבונקר פורצת מלחמה בין דיוזה לאוקטביה בגלל העמק. במקביל ישנם פלאשבקים אל העבר שמראים מה קרה בבונקר במהלך שש השנים שעברו ואיך אוקטביה הפכה ל"בלודריינה" (המלכה האדומה) המפקדת של "ואנקרו" (השבט האחד – איחוד של 13 השבטים הכוללים את סקאי קרו) מי זאת מאדי ועוד. מאדי היא "דם לילה" אמיתית כך שהיא היורשת להיות המפקדת של האדמנים. קלארק מנסה להסתיר זאת ותעשה הכל על מנת לשמור על ביטחונה של "בתה" גם אם זה אומר לבגוד בחבריה היקרים. בסוף העונה "ואנקרו" יוצא למלחמה אך חווים תבוסה, ואף אחד לא נשאר לעקוב אחרי אוקטביה יותר. אקו, רייבן בלאמי ועוד מנסים להמליך את מאדי למפקדת שלהם כי רק אחריה האנשים יעקבו. בסוף העונה גם העמק היחיד שנשאר ירוק, נפגע ונהרס וכולם נאלצים לחזור לחלל ומנסים למצוא פתרון. בסופו של דבר הם נכנסים כולם לקריו- "שינה מלאכותית", וישנים במשך כ-125 שנה. כשקלארק ובלאמי קמים הם מגלים שמונטי והרפר לא הלכו לישון ואף נולד להם ילד ג׳ורדן, הם מגלים שכדור הארץ לא אפשרי למחיה יותר, ומונטי "הטיס" אותם לעולם חדש. הוא שם את נקודות הציון של המקום החדש בנקודה שמצריכה 75 שנה כדי להגיע אליה.
הפרק מסתיים כאשר קלארק ובלאמי רואים את העולם החדש מהחלל.
עלילה > עונה 6

לאחר 125 שנה בקריו – "שינה מלאכותית", קלארק, בלאמי והאחרים מתעוררים לגלות שהם כבר לא מקיפים את כדור הארץ והובאו לעולם חדש למגורים, כוכב אלפא, המכונה גם סנקטום. לאחר שנחתו על העולם הזה הם מגלים חברה חדשה, המונהגת על ידי משפחה שולטת המכונה ה- "פריימים" (Primes). עם זאת, הם מגלים סכנות חדשות בעולם חדש זה, וקבוצת מורדים מסתורית, המכונים "ילדי גבריאל". במהלך העונה, מתגלה כי כל בן משפחת פריים נושא מתחת לעור עורפו מן צ'יפ שבמהלך חיוו הוא לוכד כל זיכרון, מחשבה והרגשה בתוכו וכאשר הגוף הנושא מת, מעבירים את הצ'יפ לגוף אחר וכך בעצם כל בני המשפחה הם בני-אלמוות ולכן נחשבים כ"אלים" בעיני תושבי סנקטום. "יום השמות" הוא היום בו בוחרים את הגוף הנושא הבא. אך כאשר קלארק, בלאמי והשאר מגיעים בגישה פולשנית ולא חיובית במיוחד, ראסל לייטבורן (ראסל פריים) ה"אל" מחליט לנקום ובחר את קלארק כגוף הנושא של בתו, ג'וספין לייטבורן. מהר מאוד החבורה מגלה שכשמעבירים את הצ'יפ לגוף אחר, אותו האדם בעיקרון מת ועושים הכל כדי להציל את קלארק. לקראת סוף העונה, החבורה מוצאת את גבריאל שמוכן לעזור להוציא את ג'וספין מקלארק בזמן ששתיהן נלחמות אחת בשנייה בתת-המודע של קלארק. בסוף העונה מתגלה לנו דבר שנקרא "אנומליה", מן אש ירוקה. דיוזה "נשאבת" לתוכה ואוקטביה מיד אחריה, אך לאחר כמה שניות אוקטביה נזרקת חזרה ונראית מבוגרת יותר וכעת על גבה היה מן קעקוע עם צופן. בזמן שגבריאל חקר את הצופן, מגיעה דמות מסתורית "הופ" המדבררת לאחר מכן כבתה של דיוזה, היא דוקרת את אוקטביה ולמעשה לוקחת את אוקטביה בחזרה לאנומליה וכך העונה מסתיימת.
עלילה > עונה 7

בעונה השביעית התושבים מנסים למצוא דרך לחיות יחד בשלום, בעקבות אירועי העונה הקודמת, תוך שהם נאבקים במפקד האפל שקם לתחייה. במקביל, קלארק ואחרים מתנגשים עם התלמידים המסתוריים, בני אדם מעולם אחר המשוכנעים כי קלארק מחזיקה במפתח לניצחון במלחמה אחרונה שתגיע. העונה בוחנת גם את האנומליה המסתורית שהוצגה בעונה השישית, שזוהתה כעת כחור תולעת המקשרת בין שישה כוכבי לכת, אחד מהם כדור הארץ המתחדש.
התלמידים המסתוריים ומנהיגם מאמינים שתהיה מלחמה אחרונה, שלאחריה האנושות תתעלה לישות נעלה יותר או תיכחד. הם פועלים על מנת להביא את המלחמה האחרונה מתוך אמונה שהם ינצחו בה. במהלך העונה מתברר שלא קלארק היא המפתח, אלא המפתח שחבוי בשבב של המנהיגים, ובעצם מאדי היא המפתח. כשמנהיג הכת המסתורית מבין שמאדי היא המפתח, הוא עושה הכל על מנת להביא אותה וקלארק עושה הכל על מנת למנוע זאת.
בסוף העונה מאדי נמצאת במצב של מוות מוחי חלקי ומתגלה שמנהיג הכת גילה את הקוד להתחלת המלחמה. קלארק ורייבן הולכות לחדר האבן שם מתגלה כי המנהיג נכנס למבחן.
קלארק נכנסת גם והורגת אותו. לאחר מכן מופיעה הישות בדמותה של לקסה. קלארק נכשלת במבחן ובכך דנה את המין האנושי למוות. רייבן, שנכנסת לאחר מכן לחדר האבן, פוגשת את אבי, שמראה לה מה בני האדם עושים בזמן סוף העולם. בזמן הזה אקו ולוויט נפצעים ואינדה הורגת את שיידהדה. לאחר מכן אוקטיביה עוצרת את המלחמה ומביאה לשלום. הישות, בדמות אבי, שופטת שוב את האנושות ומחליטה שמגיע להם להתעלות. כולם מתעלים חוץ מקלארק.
לאחר מכן רואים את קלארק ואת הכלבה פיקאסו בחוף בכדור הארץ. הישות מופיעה בדמות לקסה ומסבירה לקלארק שהיא לא התעלתה מפני שהיא הרגה בזמן המבחן שלה והרגה עוד המונים ללא סיבה. לאחר מכן מתגלה שהתעלות היא בחירה ורואים שחבריה של קלארק רייבן, מרפי, אינדרה, אוקטיביה, לוויט, גאיה, אקו, ג'קסון, מילר אמורי הופ וגורדן ( הבן של מונטי והארפר) בחרו שלא להתעלות, והמשמעות היא שהם לא יוכלו לחזור לאחר מותם והם יחיו ביחד עם קלארק. לקסה מסבירה לקלארק שמאדי החליטה לא לחזור כי היא ידעה שקלארק תעדיף שהיא תהיה עם אנשים בני גילה. העונה מסתיימת בפלאשבק לתחילת הסדרה שבו רואים את החבורה בונה את עולמם.
מילון מונחים > שפת האדמנים (Trigelasleng language)

או שפת הארציים (Forrest language) היא השפה בהם האדמנים (grounders) מדברים. השפה היא עיוות של השפה האנגלית. השפה הומצאה על ידי קלי קדוגן שומרת הלהבה הראשונה כשהייתה בת 10.
(Ai (Laik / Ste – אני / שלי.
Em – הוא / היא / הם / שלו / שלה / שלהם.
Kom – (הגעתי) מ...
Yu – את/ה / שלך.
הדה / Heda – "מפקדת".
שיידהדה / Sheidheda – "המפקד האפל"
וונהדה / Wanheda  – "מפקדת המוות", כינוי לקלארק לאחר שחיסלה את אנשי ההר.
נטבלידה / Natblida – "בעלי דם לילה" – אנשים בעלי דם שחור מלידה, שמיעוטם ישרדו ויהפכו ל"הדה".
בלודריינה / Blodreina – "המלכה האדומה"; הכינוי של אוקטביה בעונה החמישית, והמפקדת של השבט האחד.
קונקלייב / Conclave – "אספה" של כל הנטבלידות, לחימה עד המוות האחרון שנשאר הופך למפקד הבא.
פריימפאיה / Praimfaya – "האש הקדמונית", כינוי לאפוקליפסה שהרסה את העולם.
קומפלא סטא הודה / komple ste hoda – "הקרב שלך הגיע לסופו"; המשפט שאומרים האדמנים לגוססים.
אומון גון אוסון / omon gon oson – כולי בשביל כולכם.
ג׳וס דריין ג׳וס דאוּן / Jus drein jus daun – דם חייב להינקם בדם.
קום וודה סו גיאון אופ, גון וודה סו קום דאון/ Kom woda 'so gyon op, gon woda 'so kom daun – מהמים נולדת ואל המים תשוב.
מילון מונחים > השבטים

האדמנים – Grounders – האנשים ששרדו את האפוקליפסה הראשונה ונשארו בכדור הארץ, והם מחולקים לשבטים:
טריקרו – TriKru – אנשי העצים, שבט גדול החי ביערות, באזור שהיה בעבר וושינגטון די. סי..
אזגדה – Azgeda – ממלכת אזגדה, ידועים גם כאומת הקרח, שבט החי באזור מושלג.
Louwoda Kliron – ידועים גם כשבט העמק הרדוד, כשמם כן הם, חיים בעמק הרדוד הממוקם באזור שהיה בעבר שננדואה, וירג'יניה.
Floukru – ידועים גם כאנשי הסירה, חיים באזור הנמצא "מזרחה אל הים ומעבר לו".
Sankru – ידועים גם כשבט המדבר.
Podakru – ידועים גם כאנשי האגם.
Delfikru
Trishana
Ingranrona
Ouskejon Kru
Boudalan
Yujleda
סקייקרו – SkaiKru – אנשי השמיים/חלל, צאצאי תושבי כדור הארץ שהצליחו לברוח לתחנות החלל, ביניהם גם המאה. השבט ה-13.
ואנקרו – WonKru  – "השבט האחד" שהוקם בעונה החמישית, המורכב משורדי כל 13 השבטים יחדיו.
קבלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרסים ומועמדויות

| שנה | פרס | קטגוריה | מועמדים | תוצאה |
| --- | --- | --- | --- | --- |
| 2014 | פרס אמי לבידור בפריים טיים | אפקטים ויזואליים יוצאים מן הכלל | אנדרו אורלוף, מייקל קלייט, טיילר וייס, קורנל פארקאס, כריס פאונדס, אנדרו ביין, מייק רון | מועמדות |
| 2015 | Golden Reel Awards | עריכת סאונד ואפקטים קוליים | נורבאל ד. קרוצ'ר השלישי, פיטר אוסטין, פיטר ד. לאגו, מיץ' גטלמן, קתרין הארפר, אלן היואר, מארק מאייר | מועמדות |
| 2015 | פרס ליאו | עיצוב הטוב ביותר בסדרת דרמה | מתיו בודג'און | מועמדות |
| 2015 | פרס ליאו | עיצוב הטוב ביותר בסדרת דרמה | ג'יימס פילפוט | מועמדות |
| 2015 | פרס ליאו | עיצוב הטוב ביותר בסדרת דרמה | קטיירה סטארו | מועמדות |
| 2015 | פרס ליאו | הביצועים הטובים ביותר של שחקן משני על ידי גבר בסדרת דרמה | ריצ'רד הרמון | מועמדות |
| 2015 | פרס הסרטים והטלוויזיה של MTV | בחירת מערכת היחסים הטלוויזיונית | אלייזה טיילור ואלישיה דבנם קארי | מועמדות |
| 2015 | פרס סאטורן | הסדרה הטובה ביותר לנוער | המאה | זכייה |
| 2015 | פרסי בחירת הנוער 2015 | השחקן הטוב ביותר בסדרת פנטזיה/מדע בדיוני | בוב מורלי | מועמדות |
| 2015 | פרסי בחירת הנוער 2015 | השחקנית הטובה ביותר בסדרת פנטזיה/מדע בדיוני | אלייזה טיילור | מועמדות |
| 2015 | פרסי בחירת הנוער 2015 | בחירת סדרת המדע בדיוניפנטזיה של השנה | המאה | מועמדות |
| 2016 | Golden Reel Awards | עריכת סאונד ואפקטים קוליים | נורבאל "צ'רלי" קרטשר השלישי | מועמדות |
| 2016 | פרס ליאו | עיצוב הטוב ביותר בסדרת דרמה | ג'יימס פילפוט, אליזה קינג, אלכס רויק | מועמדות |
| 2016 | פרס הסרטים והטלוויזיה של MTV | בחירת פריצת השנה אצל המעריצים | אלישיה דבנם קארי | זכייה |
| 2016 | פרס הסרטים והטלוויזיה של MTV | בחירת מערכת היחסים הטלוויזיונית | אלייזה טיילור ואלישיה דבנם קארי | מועמדות |
| 2016 | פרס סאטורן | בחירת סדרת המדע בדיוני של השנה | המאה | מועמדות |
| 2016 | פרסי בחירת הנוער 2016 | בחירת הכימיה הטובה ביותר על המסך | בוב מורלי ואלייזה טיילור | מועמדות |
| 2016 | פרסי בחירת הנוער 2016 | השחקנית הטובה ביותר בסדרת פנטזיה/מדע בדיוני | אלייזה טיילור | מועמדות |
| 2017 | פרס סאטורן | בחירת סדרת המדע בדיוני של השנה | המאה | מועמדות |
| 2017 | פרסי בחירת הנוער 2017 | השחקן הטוב ביותר בסדרת פנטזיה/מדע בדיוני | בוב מורלי | מועמדות |
| 2017 | פרסי בחירת הנוער 2017 | השחקנית הטובה ביותר בסדרת פנטזיה/מדע בדיוני | אלייזה טיילור | מועמדות |
| 2017 | פרסי בחירת הנוער 2017 | בחירת מערכת היחסים הטלוויזיונית | אלייזה טיילור ובוב מורלי | מועמדות |
| 2018 | פרס ליאו | תיאום פעלולים בסדרת דרמה | מרשל וירטו, קים צ'יאנג | מועמדות |
| 2018 | פרס ליאו | הביצועים הטובים ביותר של שחקן משני על ידי גבר בסדרת דרמה | ריצ'רד הרמון | מועמדות |
| 2018 | פרס סאטורן | בחירת סדרת המדע בדיוני של השנה | המאה | מועמדות |
| 2018 | פרסי בחירת הנוער 2018 | בחירת סדרת המדע בדיוניפנטזיה של השנה | המאה | מועמדות |
| 2018 | פרסי בחירת הנוער 2018 | השחקן הטוב ביותר בסדרת פנטזיה/מדע בדיוני | בוב מורלי | מועמדות |
| 2018 | פרסי בחירת הנוער 2018 | השחקנית הטובה ביותר בסדרת פנטזיה/מדע בדיוני | אלייזה טיילור | מועמדות |
שעה מכושפת

| --- | --- |

 מבוסס על:  "שעה מכושפת: אל תחשבו על זה"
 סוגה:  אימה מדע בדיוני אימה על-טבעי פנטזיה אפלה דרמה
 יוצרים:  ר. ל. סטיין
 בימוי:  פטר דה-לואיז
 פרסים:  9
 ארץ מקור:  קנדה קנדה ארצות הברית ארצות הברית
 שפות:  אנגלית
 מספר עונות:  4
 מספר פרקים:  76
 הפקה
 מפיקים בפועל:  דן אנג'ל קים ארנוט בילי בראון הארווי קאהן
 חברת הפקה:  דה הצ'רי סרטי אינסנדו פרום סטריט פיקצ'רס
 הפצה:  אנדמול
 אתר צילומים:  ונקובר, קולומביה הבריטית,  קנדה קנדה
 צלמים:  מייקל בלפרי
 מוזיקה:  ג'ון סרידה פול מייקל תומאס
 שידור
 רשת שידור:  	Hub Network‏ (2010–2014) Discovery Family‏ (2014)
 רשת שידור בישראל:  ערוץ הילדים
 תקופת שידור מקורית:  29 באוקטובר 2010 – 29 בנובמבר 2014
 קישורים חיצוניים
 דף התוכנית ב-IMDb
שעה מכושפת (באנגלית: R. L. Stine's The Haunting Hour: The Series) היא סדרת טלוויזיה אנתולוגית אמריקאית-קנדית מסוגת אימה-פנטזיה. הסדרה מבוססת על הסרט "שעה מכושפת: אל תחשבו על זה" משנת 2007 ועל האנתולוגיות The Haunting Hour ו-Nightmare Hour של ר. ל. סטיין, ששודרו במקור ברשת The Hub ב-29 באוקטובר 2010 ועד ל-11 באוקטובר 2014. הפרק היחיד שנלקח מתוך האנתולוגיה של The Haunting Hour היה "החבר הדמיוני שלי", בעוד שהפרק היחיד שלא נעשה בו שימוש מ-The Nightmare Hour היה "הפוך אותי למכשפה". שבעת הפרקים של העונה הרביעית שודרו ב-Discovery Family ב-18 באוקטובר 2014 ועד ל-29 בנובמבר 2014.
הסדרה הופקה על ידי דה הצ'רי, סרטי אינסנדו ופרום סטריט פיקצ'רס והופצה על ידי אנדמול. ב-9 ביולי 2012 פורסם כי "שעה מכושפת" של ר. ל. סטיין הייתה אחת מארבע הסדרות המקוריות של The Hub שזכו בפרס CINE Eagle Eagle על "הפקה וסיפור סיפורים באיכות גבוהה". כלפי הסדרה הופנו שבחים ביקורתיים לאורך כל תקופת השידור שלה והיא נחשבת לסדרת אנתולוגיית האימה הטובה ביותר לבני נוער, כמו גם לאחת מאנתולוגיות האימה הטובות ביותר בכלל, עם שבחים שהופנו כלפי המשחק (הן מהשחקנים הילדים והן מהשחקנים הבוגרים), ההפקה, התסריט, העריכה, צורת סיפור והצגת הסיפורים, האווירה והאפקטים שהוצגו בה.
כל עונותיה של "שעה מכושפת" שודרו בישראל במלואן בערוץ הילדים. הסדרה זכתה להצלחה רבה במדינה ושודרה בה מספר פעמים, כמו גם העובדה שהתקיימו שידורים מיוחדים של הסדרה בערוץ הילדים בעת ימי שישי ה-13. ב-8 בדצמבר 2014, אישר סטיין באמצעות חשבון הטוויטר שלו כי העונה הרביעית תהיה האחרונה.